kardosdrur/scandi-wiki huggingface dataset:
Horace Parlan

Horace Lumont Parlan (født 19. januar 1931 i Pittsburgh, Pennsylvania, død 23. februar 2017 i Korsør) var en amerikansk-født dansk jazzpianist.

Han fik klaverundervisning fra han var 12, men da hans højre hånd var delvist lammet efter polio, udviklede han en karakteristisk brug af magtfulde akkorder i venstre hånd som en art kompensation.

Han kom i 1957 til New York og spillede og indspillede indtil 1959 med Charles Mingus og i de følgende år med Lou Donaldson, Stanley Turrentine, Booker Ervin, Eddie Lockjaw Davis, Johnny Griffin og Roland Kirk. Han indspillede desuden en række plader i eget navn for Blue Note.

I 1972 bosatte han sig i Danmark, og blev dansk statsborger i 1995, men har konstant haft hele Europa som arbejdsområde og trods sit handicap været en efterspurgt akkompagnatør og indspillet flittigt, blandt andet med Dexter Gordon, Archie Shepp, Benny Carter og Red Holloway.

Højrehåndens manglende bevægelighed kan undertiden få hans spil til at virke melodisk begrænset, til gengæld er hans harmoniske sans særdeles veludviklet.

Referencer

Eksterne henvisninger 
 
 

Jazzpianister fra USA
Jazzkomponister fra USA
Modtagere af Ben Webster Prisen
Peter Outzen Boisen (biskop)

Peter Outzen Boisen (16. november 1762 – 10. maj 1831) var en dansk præst, seminarieforstander og biskop. Han var søn af en bonde og handelsmand i Emmerlev ved Højer, men blev undervist af en lokal præst og uddannede sig siden i teologi ved universitetet i Kiel.

Karriere 
Efter sin eksamen i 1785 blev han i 1787 kaldet til sognepræst i Vesterborg og Birket på Vestlolland, hvor Christian Ditlev Reventlow havde kaldsretten. Reventlow var en tid regeringschef og en af hovedmændene i Danmarks modernisering i disse år. I Boisen havde han fundet en meningsfælle, og i 1802 oprettede de et lille seminarium i præstegården i Vesterborg. Hensigten var at uddanne bondestandens egne sønner til arbejdet som lærere i alle de små landsbyskoler, der nu endelig efter mange års kamp blev en naturlig del af landsbylivet. Seminariet blev dog nedlagt i 1831 ved Boisens død.

Fordi Boisen var så optaget og engageret i disse forhold, blev han i 1805 kaldet til biskop i Akershus i Norge, men han bad sig fritaget fordi han ikke ville forlade det sted hvor han havde lagt 18 års arbejde. Kort tid derefter blev den lokale biskop Andreas Birch forflyttet til Århus Stift, og Boisen overtog embedet som biskop for Lolland-Falsters Stift, et hverv han beholdt til sin død. Han betingede sig at han kunne fortsætte som sognepræst i Vesterborg og Birket og kunne blive boende der.

Virke 
Mens Boisens forgænger Andreas Birch var en typisk akademiker, der brugte megen tid i studerekammeret, var Boisen de praktiske forretningers mand. Han gik tilsyneladende mere op i skolernes forhold og sager om gudstjenestens liturgi eller hvilken salmebog man skulle benytte i stiftets kirker. Han interesserede sig kun lidt for spidsfindige teologiske spørgsmål og var ikke den, der kastede sig ud i principsager for med ildhu at forsvare et givet standpunkt. Dog udgav han 1820 en Andagtsbog, som udkom i mange oplag hele 1800-tallet. I 1822 udgav han for egen regning bogen "Et kjærligt Farvel fra trofast Lærer til den af ham confirmerede Ungdom".

Han var præget af 1700-tallets rationalisme, og stolede på, at undervisning og en kærlig kristendom kunne give de nye generationer den bedste indgang til livet og gudstroen. Da Bibelselskabet oprettedes 1814, sluttede han således op om det, og arbejdede især på at forsyne skoler og konfirmander med nye bibler. I 1805 forfattede han en Plan til en Forbedring af den offentlige Gudstjeneste, og i 1819 blev han medlem af den kommission, der var nedsat til at indføre den indbyrdes undervisning (Lancastermetoden) i landets skoler. Han var imod systemet, der forekom ham mekanisk og utilstrækkeligt, men han og kommissionen bøjede sig modstræbende for kong Frederik 6.s vilje.

Kilde 
 Dansk Biografisk Leksikon

Biskopper over Lolland-Falsters Stift
Danskere i 1700-tallet
Danskere i 1800-tallet
Personer fra Sønderjylland (i Danmark)
Peter Outzen 1
Kommandører af 1. grad af Dannebrog
Dværgeforeningen

Dværgeforeningen blev i 1989 dannet af en gruppe forældre under navnet: Landsforeningen for Væksthæmmede.
Alle forældre havde til fælles, netop at have et barn med dværgvækst. De manglede viden om de problemer, der opstår, når man får et barn, der er væksthæmmet.

Også voksne dværge kom med i foreningen, og fandt et forum, hvor de kunne udveksle erfaringer

I dag er de første børn i foreningen blevet voksne, og i 2007 skiftede foreningen navn og visuel identitet. Foreningen har i dag ca. 400 medlemmer.

Eksterne henvisninger 
Foreningens hjemmeside 

Foreninger fra Danmark
Patientforeninger
Erling Kroner

Erling Kroner (16. april 1943, København – 2. marts 2011, København) var en dansk basunist og orkesterleder.

Han var uddannet på Berklee i Boston i 1969-1970 og 1973-1974 men spillede dog professionelt allerede fra 1961, blandt andet i Tyskland med Dixieland Stompers. Han spillede kort derefter også avantgarde musik, blandt andet med John Tchicai, samt rock med Melvis & His Gentlemen.

Fra 1967 har han desuden spillet med sin egen gruppe, som han har holdt sammen på siden, og som fortrinsvis har haft kvintet- eller tentet-form.

Kroner var i 1973-1986 også medlem af DR Big Band og spillede i 1970'erne desuden med NDR's Big Band i Hamburg, Leif Johanssons orkester og med svenske Lasse Beijboms gruppe, White Orange.

I 1979 modtog han Ben Webster Prisen.

Fra midten af 1990'erne var han leder af et stort orkester sammen med Lasse Beijbom, Beijbom-Kroner Big Band.

I 2004 dannede han sammen med den Amerikanske baryton saxofonist Ed Epstein gruppen " Bari-Bone Connection " Som indspillede cd ´en Bari my heart i 2007.

Han har freelance spillet med og dirigeret en række store europæiske orkestre, især i musik af Charles Mingus eller i egne kompositioner, som fremdeles har været præget af hans store og tidlige interesse for og indsigt i argentinsk musik og tangoen. I Argentina har han desuden arbejdet med lokale musikere og skrevet musik til tekster af Jorge Luis Borges.I 2005 dannede han sit helt eget big band EKNMO ( Erling Kroner New Music Orchestra ) som Spiller hans Egne kompositioner og co leader Niels Gerhards ( Basstrombone , Tuba ) og Astor Piazollas. Stilen er I Kroners , Mingus og Piazollas ånd , og har haft fin succes landet over , og indspillede 3 cd ´er.

Kroner døde i sit hjem omgivet af familien efter længere tids kræftsygdom.

Diskografi 
 Music Book (Spectator Records 1971)
 The Forgotten Art ( 1977 )
 Erling Kroner Tentet – Entre Dos Cielos ( 1982 )
 Erling Kroner en Buernos Aires ( 1991 )
 Erling Kroner Dark Side Orchestra ( 1992 )
 Beijbom / Kroner Big Band – Opposites Attract ( 1997 )
 Erling Kroner Dream Quintet – Ahi va el negro ( 1998 )
 Erling Kroner Dream Quintet – Trombonissimo ( 1999 )
 Beijbom / Kroner Big Band – Tango for Bad People ( 2004 )
 Erling Kroner New Music Orchestra – Tango Jalousie and all that Jazz ( 2005 ) 
 Erling Kroner New Music Orchestra – The Mariposa Project – Live on Jazzhouse ( 2007 )
 Erling Kroner New Music Orchestra – EKNMO B3 – ( 2008 )
 The Epstein – Kroner Bari Bone Connection – Bari My Heart ( 2008 )

Referencer

Eksterne henvisninger 
 
 

Musikere fra Danmark
Personer fra København
Komponister fra Danmark
Jazzmusikere fra Danmark
Modtagere af Ben Webster Prisen
Otto Seeck

Otto Karl Seeck (født 2. februar 1850, død 29. juni 1921) var en tysk oldtidshistoriker. Hans arbejde om senantikken havde en socialdarwinistisk tendens der på mange punkter rykkede ham i nærheden af Oswald Spengler og nu mest har videnkabshistorisk interesse.

Eksterne henvisninger 

Historikere fra Tyskland
Oldtidshistorikere
Personer fra Riga
Pirenne-tesen

Pirenne-tesen går tilbage til den belgiske historiker Henri Pirenne. I en posthum afhandling i 1937  ("Muhammed og Karl den Store") fremdrog Pirenne sin opfattelse om slutningen på antikken og overgangen fra senantikken til middelalderen. Ifølge Pirenne blev den kulturelle og økonomiske enhed i middelhavsverdenen ikke ødelagt af folkevandringerne, men af den islamiske ekspansion i det 7. og begyndelsen af 8. århundrede. Pirennes tese havde stor indflydelse på tidsfæstelsen af antikkens slutning.

Senantikken
Studiet af middelalderen
Økonomisk historie
7. århundrede
Rasmus Møller

Rasmus Møller (28. september 1763 – 9. november 1842) var biskop over Lolland-Falsters Stift fra 1831-1842. Han blev student i Fredericia i 1781 og blev cand. theol. i 1790.

Karriere og familie 
Han havde egentlig ikke forestillet sig at blive præst, men snarere underviser. I 1791 blev han imidlertid sognepræst i Uldum og Langskov ved Horsens. I 1796 forflyttedes han til Jelling og 1802 til Købelev ved Nakskov, hvor han virkede i næsten 30 år, fra 1820 ydermere som stiftsprovst.

Da stiftes biskop Peter Outzen Boisen døde i 1831, blev Møller udpeget til han efterfølger. Da var han 68 år, men virkede dog i embedet i næsten 11 år indtil han selv døde. 1836 fik han Kommandørkorset, og ved sit 50-årige embedsjubilæum 1841 blev han rangmæssigt ligestillet med Sjællands biskop.

Han var gift 2 gange. I første ægteskab fik han bl.a. en søn, digteren Poul Martin Møller. Da hans første kone døde giftede han sig i 1811 med digteren Christian Winthers mor, der var enke. Hun var datter af Villads Borchsenius.

Virke 
Rasmus Møller var en flittig forfatter af religiøse skrifter, men han udgav også oversættelser af romerske forfatteres skrifter. Bøgerne var ikke lærde afhandlinger, men henvendt til bredere læserskare som sognepræster og lærere. I 1815 blev han dr. theol. ved en afhandling om, ”..hvorvidt man gjør Ret i at ville udelukke de særlige kristelige Dogmer fra Religionsundervisningen i Skolerne”.

Bibliografi 
 Bearbejdelse af Romerbrevet (1893)
 Oversættelse af Livius med de allernødvendigste Anmærkninger, især for ustuderede (1800-1818)
 Tekstkritisk udgave af Livius (1815-1818)
 Oversættelsen af Sallust
 Oversætttelse af en del af Ciceros Taler
 Kort Anvisning til frugtbar Bibellæsning» (1820)
 Vejledning til andægtig og forstandig Læsning af det nye Testamente» (1820)
 Vejledning til andægtig og forstandig Læsninaf det gamle Testamente» (2 Dele, 1826)
 Det gamle Testamentes poetiske og profetiske Skrifter (1828-30)
 Forklaringer over Evangelierne og Apostelbrevene, navnlig til Brug for Skolelærerne.
 Kommentar over Pauli Pastoralbreve (1842)

Kilder 
 
 
 

Præster fra Danmark
Riddere af Dannebrog
Biskopper over Lolland-Falsters Stift
Faglitterære forfattere fra Danmark
Dansksprogede forfattere fra Danmark
Danskere i 1700-tallet
Danskere i 1800-tallet
Kastron

Kastron (la. castrum) er betegnelsen for en byzantinsk "fæstningsby" som i løbet af 600-tallet ofte trådte i stedet for ældre bymæssige centre.

Se også 
 Castrum Danorum

Østromerske Kejserdømme
Senantikken
Fæstningsanlæg
Elsemette Cassøe

Elsemette Cassøe Raaschou  (født 7. november 1953 i Aalborg) er en dansk jurist, der siden 1. maj 2009 har været politidirektør i Nordjyllands Politi. Hun fratræder stillingen 1. maj 2017.

Cassøe blev student fra Aalborghus Statsgymnasium i 1972 og blev i 1977 kandidat i jura fra Aarhus Universitet. Som nyuddannet blev hun politifuldmægtig ved Århus Politi og kom senere til Aalborg Politi. Hun blev i 1981 statsadvokatfuldmægtig i Aalborg. Senere blev hun politifuldmægtig ved Løgstør og Hobro Politi, politiassessor ved Hjørring Politi og konstitueret som landsdommer ved Vestre Landsret. I 1993 blev hun vicepolitimester ved Aalborg Politi og derefter konstitueret som politimester i Holstebro, inden hun i 1998 blev statsadvokat for Nordjylland. Hun har sideløbende undervist i strafferet ved Aarhus Universitet sant i revisorstrafferet ved Aalborg Universitet. I 2009 blev hun politidirektør i Nordjyllands Politi, hvor hun efterfulgte Jens Henrik Højbjerg, der var blevet udnævnt til ny rigspolitichef.

Elsemette Cassøe blev omtalt i medierne, da hun i forbindelse med den såkaldte Løgstørsag i 2009 afviste, at der var grund til at kritisere politiets adfærd i forbindelse med anholdelsen af 21-årige Jens Arne Ørskov, der døde under anholdelsen.

Eksterne henvisninger 

Politifolk fra Danmark
Riddere af Dannebrog
Landsdommere fra Danmark
Personer fra Aalborg
Personer i Kraks Blå Bog
Corpus iuris civilis

Corpus iuris civilis (latin ("samling af civilretslige love") var et vigtigt juridisk værk, som skyldtes den østromerske kejser Justinian 1. og fremkom mellem 529 og 534 under ledelse af Tribonianus, som var Justinians hofmand og professor ved universitetet i Konstantinopel.

Østromerske Kejserdømme
Retshistorie
Kai Rosenberg

Kai Rosenberg (15. april 1898 i København – 13. september 1977 i Kregme) var en dansk komponist. Han var søn af komponisten Vilhelm Rosenberg (1862-1944), fætter til maleren Ivar Rosenberg (1891-1924), og gift med skuespillerinden Karen Bodil Christiane  Wiberg.

Kai Rosenberg var engageret som teaterkapelmester i provinsen fra 1916, ved Scala 1926-27, ved Folketeatret 1927-31, Det ny Teater 1931-35, Nørrebros Teater 1935-37 og ved Dansk Skolescene fra 1931. Han grundlagde i 1934 et musikforlag.

Rosenberg blev kendt i offentligheden som fast komponist for dokumentarfilmsinstruktøen Theodor Christensen og instruktøren Ole Palsbo. I slutningen af 1930'erne blev han kendt for sin rolle i Danmarks Radio som som "Onkel Kai". Under det navn udgav han bogen Frøen der pustede sig op og andre børnesange.

Han skrev bl.a. musik til skuespillene Maria Grubbe (1929), Den leende Jomfru (1930), Hvem er jeg? (1932), Umba-Bumba (1935), Gulliver (1943) samt til balletten Till Eulenspiegel (opført i Tivoli i 1954). Han begyndte siden som filmkomponist i 1939 med dokumentarfilmen Iran, det nye Persien. Rosenberg komponerede bl.a. musik til Diskret Ophold (1946), Det gælder din Frihed (1946), Ta', hvad du vil ha' (1947), Kampen mod uretten (1949) og Familien Schmidt (1951).

Sammen med søsteren Kamma Laurents skrev han hørespilserien Ivar og Inger og melodien til Spørge Jørgen

Han skrev orkesterværker som Jeppe paa Bjerget, Færøsk Rapsodi, Grønlandske Stemninger, Sardinens Begravelse, Britisk Rapsodi samt en del revyviser, bl.a. Prinsevisen, samt kammermusik.

Han er begravet på Bispebjerg Kirkegård.

Eksterne henvisninger 

 
 

Komponister fra Danmark
Kai
Danskere i 1900-tallet
Personer fra København
Idriss Carlos Kameni

Idriss Carlos Kameni (født 18. februar 1984 i Douala) er en fodboldspiller fra Cameroun, som spiller for den tyrkiske klub Fenerbahçe. Han er målmand.

Klubkarriere 

Kameni blev spottet allerede som 16-årig og han blev den yngste fodboldspiller nogensinde til at vinde en olympisk medalje, i 2000 i Sydney. Han skiftede samme år til Europa, til den franske klub Le Havre AC. Han var dog reserve, og blev derfor i 2004 lejet ud til AS Saint-Étienne. Her fik han heller ikke spilletid, og måtte igen finde en ny klub. Han var tæt på et skifte til Wolverhampton Wanderers F.C., men aftalen kollapsede på grund af manglende arbejdstilladelse i Storbritannien. Han fik dog en kontrakt i den spanske klub RCD Espanyol, og blev denne gang hurtig trænerens førstevalg på posten. Han vandt den spanske pokalturnering i hans andet år i klubben. I 2006-2007 sæsonen var han ubestridt førstevalg, mens rivalen Gorka Iraizoz stod UEFA Cup kampene. I 2008-2009 sæsonen spillede Kameni 37 ud af 38 kampe i ligaen, og var stærkt medvirkende til at Espanyol fik endnu en sæson i den spanske liga.
I januar 2012 rykkede Kameni til Malaga på en 2-årig kontrakt.

Landsholdkarriere 

Kameni blev som 17-årig udtaget til African Nations Cup 2004 for Camerouns landshold. Han blev kåret til at være den bedste målmand i Afrika for 2006-07 sæsonen. Han har repræsenteret sit land ved adskillige slutrunder, blandt andet VM i 2002 og VM i 2010.

Det personlige liv 

Kameni`s storebror, Mathurin, er også målmand og spiller for den egyptiske klub, Haras El Hodood.

Eksterne henvisninger 

Fodboldspillere fra Cameroun
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010
Fodboldspillere fra Le Havre AC
Fodboldspillere fra AS Saint-Étienne
Fodboldspillere fra RCD Espanyol
Fodboldspillere fra Málaga CF
Personer fra Doula
11. etape af Tour de France 2009

Elvte etape af Tour de France 2009 blev kørt onsdag d. 15. juli og gik fra Vatan til Saint-Fargeau.
Ruten var 192 km lang.

 Etape: 11
 Dato: 15. juli
 Længde: 192 km
 Danske resultater:
 84. Nicki Sørensen + 0.00
 91. Chris Anker Sørensen + 0.00
 120. Brian Vandborg + 0.00
 Gennemsnitshastighed: 44,6 km/t

Point- og bjergspurter

1. sprint (Quincy) 
Efter 26,5 km

2. sprint (Saint-Céols) 
Efter 73,5 km

3. sprint (Suilly-la-Tour) 
Efter 114,5 km

1. bjerg (Côte d'Allogny) 
4. kategori stigning efter 45,5 km

2. bjerg (Côte de Perreuse) 
4. kategori stigning efter 150 km

Udgåede ryttere 
 32  Kurt Asle Arvesen fra  stillede ikke til start på etapen, efter at han styrtede på  og brækkede kravebenet.

Resultatliste

Eksterne henvisninger 
 Etapeside  på Letour.fr     

11

en:2009 Tour de France, Stage 1 to Stage 11#Stage 11
12. etape af Tour de France 2009

Tolvte etape af Tour de France 2009 blev kørt torsdag d. 16. juli og gik fra Tonnerre til Vittel.
Ruten var 211,5 km lang.

 Etape: 12
 Dato: 16. juli
 Længde: 211,5 km
 Danske resultater:
 1. Nicki Sørensen 4:52.24
 78. Chris Anker Sørensen + 5.58
 148. Brian Vandborg + 5.58
 Gennemsnitshastighed: 43,3 km/t

Point- og bjergspurter

1. sprint (Channes) 
Efter 32 km

2. sprint (Longchamp-sur-Aujon) 
Efter 90 km

3. sprint (Saint-Thiébault) 
Efter 169 km

1. bjerg (Côte de Baon) 
4. kategori stigning efter 19 km

2. bjerg (Côte de Gye-sur-Seine) 
4. kategori stigning efter 55 km

3. bjerg (Côte d'Essoyes) 
4. kategori stigning efter 64,5 km

4. bjerg (Côte des Grands-Bois) 
4. kategori stigning efter 150 km

5. bjerg (Côte de Morlaix) 
4. kategori stigning efter 156,5 km

6. bjerg (Côte de Bourmont) 
3. kategori stigning efter 170,5 km

Udgåede ryttere 
 102  Jérôme Coppel fra  udgik.
 113  Rui Costa fra  stillede ikke til start.
 134  Angelo Furlan fra  udgik.
 175  Romain Feillu fra  udgik.

Resultatliste

Eksterne henvisninger 
 Etapeside  på Letour.fr     

12

en:2009 Tour de France, Stage 12 to Stage 21#Stage 12
Klaus Bach Jacobsen

Klaus Bach Jacobsen (født 24. juli 1985 i Aarhus) er cand.scient.pol., tidligere landsnæstformand for Radikal Ungdom og siden 2013 formand for Aarhus Radikale Vælgerforening. 

Student fra Marselisborg Gymnasium i Aarhus i 2004. Han er uddannet i statskundskab ved Aarhus Universitet.

Klaus har været landsnæstformand for Radikal Ungdom 2006-2009, formand for Hovedbestyrelsen 2005-2006, formand for Nationalt Udvalg 2003-2005 og retsordfører 2003-2005. I Radikale Venstre har han været Radikal Ungdoms repræsentant i Hovedbestyrelsen 2005-2009.

Eksterne links 
Personlig hjemmeside 

Politikere fra Det Radikale Venstre
Personer fra Aarhus
Johnny Tveen

Johnny Tveen Jensen (født 29. august 1974) er en tidligere dansk fodboldspiller.

Han har spillet for 7 danske klubber, og har spillet 10 kampe i Superligaen i 1998.

Referencer

Eksterne henvisninger 

Fodboldspillere fra Danmark
Fodboldspillere fra Holstebro Boldklub
Fodboldspillere fra Viborg FF
Fodboldspillere fra Hobro IK
Fodboldspillere fra AC Horsens
Fodboldspillere fra Skive IK
Fodboldspillere fra Brabrand IF
Fodboldspillere fra Aarhus Fremad
Mehdi Guerrouad

Mehdi Radouane Guerrouad (født 20. september 1981) er en fodboldspiller der er født i Frankrig, men har statsborgerskab i Algeriet og Qatar.

Karriere i Danmark 
I november 2003 kom han til prøvetræning hos Viborg FF, efter at hans kontrakt med den belgiske 1. divisonsklub La Louviere var udløbet. Træner Ove Christensen kun lide hvad han så hvilket i januar 2004 resulterede i en 1-årig kontrakt med klubben.
Han var ikke i starten tænkt som en stamspiller på holdet, og kom i foråret 2004 kun på banen 2 gange.

En alvorlig skade hvor han fik revet sit forreste korsbånd over i det højre knæ under træningen i juli 2004  satte spilleren meget tilbage i sin udvikling. Han spillede ikke kampe i hele efteråret, men klubben valgte alligevel at forlænge kontrakten med et halvt år.
Det blev kun til 41 minutters superliga-spilletid over 2 kampe i april 2005, inden opholdet i Viborg Fodsports Forening og Danmark var slut efter 1½ år i klubben.

Eksterne henvisninger 

Fodboldspillere fra Algeriet
Fodboldspillere fra Viborg FF
Fodboldspillere fra Feyenoord Rotterdam
Stuart Pearce

Stuart Pearce (MBE) (født 24. april 1962 i London, England) er en tidligere engelsk fodboldspiller og nuværende træner, der spillede som forsvarsspiller hos en række engelske klubber, men er bedst husket for sine tolv sæsoner hos Nottingham Forest. Han spillede desuden i mere end ti år på Englands landshold. Han har været træner for mange hold, bl.a. også Englands landshold.

Klubkarriere 
Pearce startede sin seniorkarriere i 1978 hos den lille klub Wealdstone F.C., hvor han spillede frem til 1983. Her skrev han kontrakt med Coventry City, men blev allerede to år senere hentet til det daværende storhold Nottingham Forest. Opholdet i Forest blev det mest succesfulde i karrieren, og Pearce var tilknyttet klubben i tolv sæsoner, inden han i 1997 skiftede til Newcastle United. Efter to år i den nordengelske klub gik turen i 1999 til hjembyen London og West Ham United, hvor han spillede til 2001. Herefter afsluttede han sin aktive karriere med et etårigt ophold hos Manchester City.

Landshold 
Pearce nåede gennem karrieren at spille hele 78 kampe og score fem mål for Englands landshold, som han debuterede for i 1989 i en venskabskamp mod Brasilien. Han var en del af den engelske trup til VM i 1990 i Italien, EM i 1992 i Sverige, og EM i 1996 på hjemmebane.

Trænerkarriere 
Efter sit karrierestop kastede Pearce sig over trænergerningen, og hans første klub var også hans sidste som aktiv, nemlig Manchester City. Her havde han ansvaret fra 2005 og frem til sin fyring i maj 2007. Han blev afløst på posten af svenskeren Sven-Göran Eriksson. 

Pearce blev kort efter sin fyring hos City tilknyttet Englands fodboldforbund, der gjorde ham til træner for landet U-21 landshold.

Eksterne henvisninger 

 Soccerbase.com spillerinfo 

Fodboldspillere fra England
Fodboldspillere fra Coventry City F.C.
Fodboldspillere fra Nottingham Forest F.C.
Fodboldspillere fra Newcastle United F.C.
Fodboldspillere fra West Ham United F.C.
Fodboldspillere fra Manchester City F.C.
Fodboldtrænere fra England
Personer tildelt Member of the Order of the British Empire
Fodboldtrænere fra Manchester City F.C.
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996